Author: Eva Stefaniová
Last saved by: budaj
Company: MK SR

DOHODA 
MEDZI 
VLÁDOU SLOVENSKEJ REPUBLIKY  
A 
VLÁDOU KANADY O AUDIOVIZUÁLNEJ KOPRODUKCII

	Vláda  Slovenskej  republiky   a   vláda  Kanady    (ďalej len  „zmluvné strany„) 	želajúc si vytvoriť rámec pre rozvoj vzájomných vzťahov v audiovizuálnej oblasti, najmä v oblasti kinematografických, televíznych a video koprodukcií,
           uvedomujúc si prínos, ktorým kvalitné koprodukcie môžu prispieť k rozvoju ich kinematografických, televíznych a video produkcií a ich šíreniu, ako aj k rastu ich kultúrnych a ekonomických výmen,
           s presvedčením, že tieto výmeny prispejú k upevneniu vzťahov  medzi oboma štátmi
     	sa dohodli takto:

Článok I

1. 	Pre účely tejto Dohody medzi vládou Slovenskej republiky a vládou Kanady o audiovizuálnej koprodukcii (ďalej len "dohoda"), výraz „audiovizuálna koprodukcia„ (ďalej len "koprodukcia") označuje spoločnú tvorbu a výrobu audiovizuálneho diela akejkoľvek dĺžky, vrátane animovaných diel a dokumentárnych diel zaznamenaných na filme, videopáske alebo videodisku alebo na akomkoľvek inom ešte neznámom nosiči, za účelom použitia a prevádzky  v premietacích sálach kín, v televízii, na videokazete, na videodisku alebo za účelom akéhokoľvek iného spôsobu šírenia. Všetky nové audiovizuálne formy produkcie a šírenia budú zahrnuté do predmetu tejto dohody na základe výmeny nót.

2. 	Diela vytvorené v koprodukcii podľa tejto dohody musia byť schválené nasledujúcimi orgánmi, (ďalej len „príslušné orgány„):

v Slovenskej republike	:	ministrom kultúry Slovenskej republiky
v Kanade                    	:	ministrom kultúrneho dedičstva Kanady

3.	Všetky koprodukcie navrhované podľa tejto dohody musia byť vyrobené a šírené 	v súlade s platnými vnútroštátnymi právnymi predpismi oboch zmluvných strán;

4.	Všetky diela vytvorené v koprodukcii podľa tejto dohody sú považované za 	národné produkcie každou a v každej z oboch zmluvných strán. V dôsledku toho, 	oba štáty plnoprávne požívajú všetky výhody, ktoré vyplývajú z platných 	ustanovení vzťahujúcich sa na filmový alebo audiovizuálny priemysel alebo 	z ustanovení, ktoré môžu byť vyhlásené v ktoromkoľvek z oboch štátov. 

Článok II

Výhody vyplývajúce z tejto dohody sú uplatniteľné iba na koprodukcie vytvorené výrobcami, ktorí majú dobré technické vybavenie, solídnu finančnú podporu a uznávané odborné skúsenosti.

Článok III

1.	Podiel vzájomných prínosov koproducentov zmluvných strán sa môže meniť od 	dvadsať (20) do osemdesiat (80) percent rozpočtu každej z produkcií.

2.	Každý koproducent musí prispieť k skutočnému technickému a umeleckému 	prínosu. V princípe, prínos každého z nich by mal byť úmerný k jeho investícii. 

Článok IV

1.	Výrobcovia, scenáristi a režiséri koprodukcií, ako aj technici, výkonní umelci 	ostatní členovia štábu, ktorí sa zúčastňujú na koprodukcii, musia byť občanmi 	alebo mať trvalý pobyt v Slovenskej republike alebo v Kanade.

2.	Účasť výkonných umelcov, ktorí nie sú vymenovaní v odseku 1, môže byť povolená, vzhľadom na potreby koprodukcie, ak ju schvália príslušné orgány oboch štátov.

Článok V

1.	Priame zábery a práce spojené s nakrúcaním, ako scenár, rekvizity, hlavné nakrúcanie, dokrútky a  postprodukcia, musia byť v zásade vytvorené striedavo v Slovenskej republike a v Kanade.

2.	Nakrúcanie v reálnom prostredí, exteriéry alebo interiéry, v krajine, ktorá sa 	nezúčastňuje na koprodukcii, môže byť povolené, ak si to scenár alebo akcia 	vyžaduje a ak sa technici Slovenskej republiky a Kanady zúčastňujú na 	nakrúcaní.

3.	Práca v laboratóriách sa vykonáva v  Slovenskej republike a v Kanade, 	s výnimkou prípadu, keď sa táto práca ukáže ako technicky neuskutočniteľná, 	v tomto prípade kompetentné orgány oboch štátov môžu akceptovať realizáciu 	tejto práce v štáte, ktorý sa nezúčastňuje na koprodukcii. 

Článok VI

1.	Príslušné orgány oboch štátov považujú taktiež za vhodnú realizáciu koprodukcií medzi Slovenskou republikou a Kanadou a ktoroukoľvek inou krajinou, s ktorou jedna alebo druhá zo zmluvných strán sú viazané dohodou o koprodukcii.

1.	Žiadna menšinová účasť na koprodukcii viacerých strán nemôže dosahovať hodnotu nižšiu ako dvadsať percent (20 %) rozpočtu.

3.	Každý menšinový koproducent musí v produkcii prispieť k skutočnému 	technickému a umeleckému prínosu.

Článok VII

1.	Originálna zvuková nahrávka každej koprodukcie musí byť vytvorená
	v anglickom, vo francúzskom alebo v slovenskom jazyku. Je dovolené nakrúcať 	v kombinácii dvoch alebo v kombinácii celého počtu týchto jazykov. Ak si to 	scenár vyžaduje, môžu byť v koprodukcii zahrnuté dialógy v iných jazykoch.

2.	Každá koprodukcia je dabovaná alebo opatrená titulkami v anglickom, francúzskom alebo v slovenskom jazyku v  Slovenskej republike alebo v Kanade, v závislosti od typu originálneho znenia. Akákoľvek výnimka z tohto princípu musí 	byť schválená príslušnými orgánmi oboch štátov zmluvných strán.

Článok VIII

1.	Na účely tejto dohody, môžu byť diela vytvorené v rámci družobnej spolupráce 	považované, po odsúhlasení príslušnými orgánmi, za koprodukcie a požívať 	rovnaké výhody. Bez ohľadu na ustanovenia článku III, v prípade družobnej 	spolupráce, sa vzájomná účasť výrobcov oboch štátov môže obmedziť iba na 	finančný príspevok, samozrejme nevylučuje sa nevyhnutne akýkoľvek umelecký 	alebo technický prínos. 

2. 		Pre schválenie príslušnými orgánmi, musia tieto produkcie spĺňať 	nasledujúce podmienky :

a)	obsahovať vzájomné investície a rešpektovať globálnu rovnováhu na úrovni podmienok rozdeľovania príjmov koproducentov v produkciách vytvorených na základe družobnej spolupráce;
b)	šírenie produkcií, vytvorených na základe družobnej spolupráce, musí byť zabezpečené v zmysle podmienok porovnateľných v Slovenskej republike a v Kanade;
c)	produkcie na základe družobnej spolupráce môžu byť vytvorené buď súčasne alebo následne, pričom v druhom prípade, interval medzi ukončením vytvorenia prvej produkcie a začiatkom druhej nesmie presiahnuť obdobie jedného (1) roka.

Článok IX

1.	S výnimkou prípadov uvedených v  odseku 2 tohto článku, každé dielo 	vytvorené v koprodukcii musí byť najmenej v dvoch exemplároch, origináli a 	prvom nosiči diela (betacam) určenom na jeho reprodukciu, ktorý bol používaný 	pri výrobe. Každý koproducent je vlastníkom jedného exempláru tohto originálu 	a má právo ho využívať pre vytvorenie potrebného počtu reprodukcií, v súlade 	s podmienkami dohodnutými medzi koproducentmi. Navyše, každý koproducent 	má právo prístupu k originálnemu exempláru produkcie, v súlade s vyššie 	uvedenými podmienkami.

2.	Na žiadosť oboch koproducentov a po schválení príslušnými orgánmi oboch štátov, môže byť zhotovený jediný exemplár k ochrane diela a  k jeho reprodukcii, v prípade diel, ktoré sú kvalifikované príslušnými orgánmi ako produkcie s nízkym rozpočtom. Originál je v tomto prípade uložený v štáte väčšinového koproducenta. Menšinový koproducent má k nemu kedykoľvek prístup, aby si z neho mohol, v súlade s podmienkami dohodnutými 	medzi koproducentmi, vytvoriť potrebný počet reprodukcií.

Článok X

V súlade s vnútroštátnym právnym poriadkom, každá zo zmluvných strán:

(a)	uľahčí vstup a dočasný pobyt na svojom území technickému a umeleckému 	personálu a  výkonným umelcom angažovaným koproducentom druhého štátu 	pre potreby koprodukcie,
(b)	umožní dočasné prijatie a opätovnú reexpedíciu vybavenia potrebného pre 	koprodukciu.

Článok XI

Rozdelenie príjmov medzi jednotlivých koproducentov musí byť v princípe úmerné k finančnej účasti každého z nich a  musí podliehať schváleniu príslušných orgánov oboch krajín.

Článok XII

Zo schválenia projektu koprodukcie príslušnými orgánmi oboch štátov nevyplýva automatické udelenie povolenia na šírenie zrealizovaného diela koproducentmi.

Článok XIII

1. 	V prípadoch, keď dielo zrealizované v koprodukcii je vyvážané do krajiny, kde 	dovoz takýchto diel je limitovaný, je toto dielo započítané do limitu strany:
(a) 	ktorej podiel je väčšinový,
(b) 	ktorá má lepšie vývozné možnosti, ak príspevok oboch strán je rovnaký,
(c) 	ktorej občanom je režisér, ak aplikácia ustanovení uvedených pod písmenom (a) alebo (b) tohto odseku by bola problematická.

2.	Bez ohľadu na ustanovenia odseku 1, ak jeden z koprodukčných štátov požíva 	práva na voľný vstup svojich filmov do dovážajúceho štátu, diela vytvorené 	v koprodukcii podľa tejto dohody využívajú plné práva tejto možnosti, za 	rovnakých podmienok ako ostatné národné produkcie štátu príslušného 	koproducenta, ak tento dá k tomu svoj súhlas.

Článok XIV

1.	Koprodukcie musia byť prezentované pod titulkom „slovensko - kanadská 	koprodukcia„ alebo „kanadsko - slovenská koprodukcia„, v poradí krajín podľa 	väčšinovej účasti, alebo na základe dohody medzi koproducentmi.

2.	Tento titulok musí byť uvedený tak v úvodných titulkoch, ako aj v obchodnej 	reklame a propagačných materiáloch koprodukcie a počas jej prezentácie, 	a musí byť prezentovaný identicky oboma zmluvnými stranami.

Článok XV

1.	Ak sa koproducenti nedohodnú inak, musí byť koprodukcia na medzinárodných 	kinematografických festivaloch prezentovaná krajinou väčšinového 	koproducenta alebo, v  prípade rovnakej finančnej účasti koproducentov, 	štátom, ktorého občanom je režisér.

2.	Ceny, subvencie, odmeny a ostatné ekonomické výhody, ktoré boli pridelené 	kinematografickému alebo audiovizuálnemu dielu môžu byť rozdelené medzi 	koproducentov, v zmysle ustanovení, daných osobitnou dohodou o koprodukcii 	a  platných vnútroštátnych právnych predpisov oboch zmluvných strán.

3.	Všetky ceny, ktoré nie sú tvorené peňažnou sumou, akými sú čestné 	vyznamenania alebo trofeje pridelené tretím štátom kinematografickým alebo 	audiovizuálnym dielam, ktoré boli vytvorené v súlade s normami tejto dohody, 	budú uložené u väčšinového koproducenta alebo v zmysle ustanovení daných 	zmluvou o koprodukcii.

Článok XVI

Príslušné orgány oboch štátov vzájomne stanovili pravidlá realizácie procesu koprodukcie, a to v súlade s platnými vnútroštátnymi právnymi predpismi v Slovenskej republike a v Kanade. Pravidlá tohto procesu sú uvedené v prílohe tejto dohody, ktorá je neoddeliteľnou časťou tejto dohody.

Článok XVII

Dovoz, šírenie a prevádzkovanie slovenských kinematografických, televíznych a video produkcií v Kanade a kanadských kinematografických, televíznych a video produkcií v Slovenskej republike nepodlieha žiadnym obmedzeniam, ak to nie je v rozpore s platnými vnútroštátnymi právnymi predpismi oboch zmluvných strán.

Článok XVIII

1.	Počas platnosti tejto dohody sa budú obe zmluvné strany snažiť dosiahnuť 	všeobecnú rovnováhu v oblasti finančného príspevku, v oblasti účasti 	umeleckého a technického personálu a výkonných umelcov a inštalácií (štúdiá 	a laboratóriá), pri zohľadnení charakteristík každého zo štátov.

2.	Príslušné orgány oboch štátov preskúmajú, v prípade potreby, podmienky 	vykonávania tejto dohody, s cieľom vyriešiť akýkoľvek problém, ktorý vznikol pri 	uplatňovaní ustanovení tejto dohody. V prípade potreby, odporučia požadované 	modifikácie za účelom rozvoja spolupráce v oblasti kinematografie a videa, 	v najvyššom záujme oboch štátov.

3.	Na uplatňovanie dohody bude dohliadať zmiešaná komisia, ktorú obe zmluvné 	strany zriadia. Bude preverovať, či bola rešpektovaná požadovaná rovnováha 
	a,	v opačnom prípade, určí potrebné opatrenia na obnovenie tejto rovnováhy. 	Zmiešaná komisia sa bude v zásade stretávať raz za dva roky a to alternatívne 	v každom zo štátov. Avšak, zvláštne zasadania môžu byť zvolávané na základe 	žiadosti jedného alebo oboch príslušných orgánov, najmä v prípade dôležitej 	zmeny v legislatíve alebo predpisoch vykonávaných v oblasti kinematografie, 	televízie a videa v jednom alebo druhom zo štátov, alebo ak vykonávanie 	dohody 	vyvoláva závažné problémy. Zmiešaná komisia sa musí stretnúť do 	šiestich (6) mesiacov od zaslania pozvánky jednou zo zmluvných strán.

Článok XIX

1.	Táto dohoda podlieha schváleniu v súlade s vnútroštátnymi právnymi predpismi oboch zmluvných strán a nadobudne platnosť deväťdesiatym (90) dňom po obdržaní neskoršej nóty o tomto schválení.

2. 	Nadobudnutím platnosti tejto dohody sa vo vzťahu medzi Slovenskou republikou a Kanadou skončí platnosť Dohody medzi vládou Československej socialistickej republiky a vládou Kanady o koprodukcii v oblasti filmu a videoprogramov podpísanej 25.  marca 1987 v Ottawe.

3.  	Táto dohoda sa uzaviera na dobu päť (5) rokov a jej platnosť bude automaticky
predlžovaná vždy na ďalších 5 rokov, ak ju žiadna zo zmluvných strán písomne nevypovie najneskôr šesť (6) mesiacov pred uplynutím doby jej platnosti.

4.  	Koprodukcie  schválené  kompetentnými orgánmi,  ktoré  prebiehajú  v momente, 
keď jedna zo zmluvných strán oznámi svoju výpoveď,  budú naďalej plne  poberať výhody  tejto  dohody  až do ukončenia ich realizácie.  Po  zrušení  alebo  uplynutí platnosti,   zostane   dohoda  účinná  na  likvidáciu  príjmov  za  diela  vytvorené  v koprodukcii.

Na dôkaz toho podpísaní, na to riadne splnomocnení svojimi vládami,  podpísali túto dohodu.

Dané v .................................., dňa ...................................... 2001, v dvoch pôvodných vyhotoveniach, každé v slovenskom, francúzskom a  anglickom jazyku, pričom všetky znenia sú autentické.

           .................................                                                ..................................
          		Za vládu                                                                   Za vládu
Slovenskej republiky					        Kanady